# Enargit

### A Wikipédiából, a szabad lexikonból.

Enargit kristályok.

Az enargit (réz-arzenoszulfid) réztartalmú rombos kristályrendszerű, a szulfidos egyes kénanionnal rendelkező ásványegyüttesek közé tartozik. Zömök oszlopos vagy táblás, kockatermetű kristályokban, tömeges halmazokban fordul elő. Előfordulnak szépen fejlett kristálycsoportokban is. Gyakoriak a hármas ikerkristályai.

## [szerkesztés] Kémiai és fizikai tulajdonságai

- Képlete: Cu3AsS4
- Szimmetriája: rombos kristályrendszerben, több tengely és lapszimetriája létezik.
- Sűrűsége: 4,5 g/cm3.
- Keménysége: 3,5 (a Mohs-féle keménységi skálán).
- Hasadása: kitűnően hasad a kristálylapok mentén.
- Színe: szürkésfekete, vasfekete, friss törési felülete ibolyaszínű.
- Fénye: fémes vagy féligfémes.
- Átlátszósága: opak.
- Pora: szürkésfekete.
- Elméleti réztartalma: 48,3 %.
- Elméleti arzéntartalma: 19,1%

## [szerkesztés] Keletkezése

Hidrotermás eredetű. Keletkezése során a mélyből feltörő oldatok átitatják a környező kőzetféleségeket, azokat átalakítják. Hasonló ásvány: a sötét színű szfalerit.

## [szerkesztés] Előfordulása

Ritkábban előforduló rézércfajta, melynek arzéntartalmát is hasznosítják. Telepszerű előfordulásai nagymennyiségben találhatók Jugoszláviában Bor, Chilében, a Fülöp-szigeteken, Oroszországban az Ural-hegységben, az Egyesült Államokban Utah és Montana területén, Mexikóban, Peruban, Argentinában, Namíbiában. Jelentős volt a Szardinia-szigetén az enargitban gazdag ércek bányászata.

## [szerkesztés] Előfordulásai Magyarországon

Enargit ércesedés.

Nagyobb mennyiségben Recsken bányászták, ott a megkutatott de felhagyott mélyszinti ércesedésben is előfordul, a Velencei-hegységben ahol 20 km2 területű vulkanikus területen és az azt környező utóvulkanikus környezetben több helyen előforul, így Nadapon és Pátkán ahol bányászták is, de a bányászat gazdaságtalansága miatt a termelést beszüntették.

## [szerkesztés] Kisérő ásványok

Pirit, szfalerit, bornit, kalkozin, tetraedrit.

## [szerkesztés] Külső források

- Bognár László: Ásványhatározó. Gondolat Kiadó. 1987.
- Koch Sándor: Magyarország ásványai. Akadémiai Kiadó. 1985.
- J.Arem: Rock and Minerals. Toronto. 1974

A Wikimedia Commons tartalmaz Enargit témájú médiaállományokat.
A lap eredeti címe "http://hu.wikipedia.org../../../e/n/a/Enargit.html"

Kategória: Ásványok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Català
- Italiano
- Nederlands
- Slovenčina